**ΤΑΞΙΔΕΥΟΝΤΑΣ ΜΕ ΤΗΝ ΤΕΧΝΗ ΚΑΙ ΤΟΝ ΛΟΓΟ**

**“Αφύπνιση στη Γαλλική Γλώσσα και Πολιτισμό”**

**4ο Βιωματικό Δημιουργικό Εργαστήριο**

**Τίτλος εργαστηρίου**: « Tate la patate Zaza la chatte » (Τάτα η πατάτα, Ζαμπέτα η γάτα)

**Ημερομηνία Υλοποίησης**: 13/11/2021

**Χώρος**: Δημοτική Βιβλιοθήκη

**Διάρκεια**: 2 ώρες

**Συμμετέχοντες**: Ανδρώνη Ελένη, Παϊταρίδου Στυλιανή Σοφία (συντονίστριες), Βαΐλου Ουρανία, Θεοδώρου Αλεξάνδρα, Μαρκάκη Μαρία, Πανταζή Ελένη (εμψυχώτριες) - 12 παιδιά προσχολικής και πρώτης σχολικής ηλικίας

**Γενικοί στόχοι**: Ανάπτυξη γνωστικών, μεθοδολογικών, κοινωνικo-συναισθηματικών δεξιοτήτων / Παραγωγή παιδαγωγικού υλικού / Οργάνωση και υλοποίηση εργαστηρίων / Εξοικείωση με την προφορά και τη γραφή της γαλλικής γλώσσας, καθώς και με τον πολιτισμό γενικότερα, μέσα από παιγνιώδεις δραστηριότητες.

**Υποστηρικτικό υλικό** (κατασκευάστηκε από φοιτητές)

1. Παραμύθι “Τάτα η πατάτα, Ζαμπέτα η μαύρη γάτα”.
2. 10 πλαστικοποιημένες κάρτες με βασικά στιγμιότυπα της ιστορίας (εικόνες / κείμενο).
3. 10 πλαστικοποιημένες κάρτες με λέξεις κλειδιά της ιστορίας (εικόνες / λέξεις).
4. Διασκευασμένο παιδικό τραγούδι με τις λέξεις κλειδιά του παραμυθιού
5. Κατασκευή γάτας με χαρτόνι.
6. Παιχνίδια:

- Επιτραπέζιο θεματικό παιχνίδι (ταμπλό και κάρτες).

- Παιχνίδι με κάρτες μνήμης (memory).

1. Φύλλο εργασίας με κρυπτόλεξο και σταυρόλεξο (λέξεις κλειδιά της ιστορίας).

**Δράσεις**

1. Γνωριμία με το παραμύθι στην μητρική γλώσσα.
2. Εξοικείωση μέσω καρτών με τους ήρωες και βασικά αντικείμενα της

ιστορίας (αντιστοίχιση εικόνας-λέξης).

3.Aφήγηση του παραμυθιού με χρήση καρτών (αντιστοίχιση εικόνας-

κειμένου).

1. Δραματοποίηση τραγουδιού.
2. Δημιουργική κατασκευή (Γάτα από χαρτόνι).
3. Επιτραπέζιο παιχνίδι με κάρτες ερωτήσεων / δραστηριοτήτων.
4. Παιχνίδι μνήμης (memory) με λέξεις κλειδιά της ισταρίας.

**Αυτοαξιολόγηση της ομάδας**

**Γνωσιακός τομέας**

**Κατά την προετοιμασία**: Με τη βοήθεια της καθηγήτριάς μας, ήρθαμε σε μεγάλη τριβή με την γλώσσα, καταφέρνοντας έτσι να νιώσουμε πιο άνετα με τον προφορικό λόγο και να σημειώσουμε μια μικρή βελτίωση στην προφορά μας. Επιπρόσθετα, εμπλουτίσαμε το λεξιλόγιό μας με ορολογία που σχετίζεται με το μελλοντικό μας επάγγελμα.

**Kατά την υλοποίηση**: Ακολουθήσαμε το κονστρουκτιβιστικό μοντέλο μάθησης, όπου τα παιδιά μοιράζονται το υλικό και συνεργάζονται. Δώσαμε ιδιαίτερη έμφαση στον τρόπο με τον οποίο χωρίστηκαν οι ομάδες. Δηλαδή, κατανείμαμε τους μαθητές ηλικιακά. Έτσι, καταφέραμε να μη χαθεί το ενδιαφέρον των παιδιών του δημοτικού, αλλά και να αφιερώσουμε παραπάνω χρόνο στις δυσκολίες που αντιμετώπισαν τα νήπια.

**Μεθοδολογικός τομέας**

**Κατά την προετοιμασία**: Λόγω του ότι η προετοιμασία έγινε κυρίως ηλεκτρονικά, καταφέραμε να διευρύνουμε τις τεχνολογικές μας δεξιότητες. Ακόμα, μπορέσαμε να κατανοήσουμε πόσο σημαντική είναι η ακρίβεια στην επιμέλεια του υλικού για ένα άρτιο και ολοκληρωμένο αποτέλεσμα.

**Κατά την υλοποίηση**: Εφαρμόσαμε διδακτικές τεχνικές που γνωρίσαμε κατά την επιμόρφωση και προετοιμάσαμε επιπρόσθετο υλικό, το οποίο αποδείχθηκε εξαιρετικά βοηθητικό. Με αυτόν τον τρόπο, δεν δημιουργήθηκαν χρονικά κενά, ενώ οι μαθητές ήρθαν σε μεγαλύτερη τριβή με το λεξιλόγιο που επιδιώκαμε να κατακτηθεί.

**Κοινωνικο-συναισθηματικός τομέας**

**Κατά την προετοιμασία**: Η οργάνωση του project αποτέλεσε ευχάριστη διαδικασία. Εργαστήκαμε με συνέπεια και μας δόθηκε η ευκαιρία να αποδώσουμε το παραμύθι με έναν διαδραστικό και δημιουργικό τρόπο.

**Κατά την υλοποίηση**: Στην υλοποίηση του συγκεκριμένου ατελιέ, είχαμε βοήθεια συμφοιτητριών τόσο από το δικό μας τμήμα όσο και από το τμήμα Δημοτικής Εκπαίδευσης. Ήταν μεγάλη χαρά να συνεργαστούμε, μια και μοιράστηκαν μαζί μας εποικοδομητικές συμβουλές ως εξωτερικοί παρατηρητές, ενώ ταυτόχρονα μας διευκόλυναν και σε πρακτικά ζητήματα. Διαπιστώσαμε έτσι πόσο ωφέλιμη είναι η συνεργασία στο συγκεκριμένο επάγγελμα. Τέλος, ιδιαίτερα ευχάριστο ήταν το γεγονός πως αναπτύχθηκαν δεξιότητες συνεργασίας μεταξύ και των παιδιών, καθώς όταν μερικά δεν κατάφεραν να βρουν κάτι, τα υπόλοιπα παρείχαν την βοήθειά τους.

**Συμπεράσματα**

**Θετικά**

Το συγκεκριμένο ατελιέ πραγματοποιήθηκε για δεύτερη φορά και αυτό μας επέτρεψε:

* Να βελτιώσουμε την ποιότητα της δουλειάς μας.
* Να χρησιμοποιήσουμε πιο άνετα την γαλλική γλώσσα.
* Να αποκτήσουμε μεγαλύτερη αυτοπεποίθηση όσον αφορά την επικοινωνία μας με τα παιδιά.
* Να γνωριστούμε καλύτερα με συμφοιτήτριές μας και να βελτιώσουμε τις δεξιότητες μας από την άποψη της συνεργασίας.